**דף עבודה: כרטיסיות ברכות ושירים**

**כרטיסייה ראשונה**

פרק כג פסוק ט: **"הֶן עָם לְבָדָד יִשְׁכֹּן וּבַגּוֹיִם לֹא יִתְחַשָּׁב"?**

הברכה צופה שבעתיד עם ישראל ישכון לבדו בבטחה ובשלווה בארץ ישראל, ועמים אחרים לא יטרידו את מנוחתו.

האזינו ללהקת פיקוד דיזינגוף שרה את השיר 'העולם כולו נגדנו' שכתב יורם טהרלב והלחין קובי אושרת בזה וקראו את מילות השיר וענו בעל פה יחד על השאלות.

|  |
| --- |
| העולם כולו נגדנו - להקת פיקוד דיזינגוף, הערוץ של קובי אושרת, פורסם ב-2016.סרטון ב[קישור](https://www.youtube.com/watch?v=fIX7bQUv5PU)מילות השיר ב[קישור](https://shironet.mako.co.il/artist?type=lyrics&lang=1&prfid=1073&wrkid=1204), מתוך אתר שירונט |

* איזה מן המשפטים בשיר מבטא באופן הטוב ביותר את הרעיון שבפסוק - "הֶן עָם לְבָדָד יִשְׁכֹּן וּבַגּוֹיִם לֹא יִתְחַשָּׁב"?
* מה אתם חושבים על השיר? האם הוא צודק? האם באמת העולם כולו נגדנו?

**כרטיסייה שנייה**

פרק כד פסוק ה: **"מַה טֹּבוּ אֹהָלֶיךָ יַעֲקֹב מִשְׁכְּנֹתֶיךָ יִשְׂרָאֵל"**

הברכה משבחת את ערך המשפחתיות בישראל: המשפחה גרה באוהל שמאפשר קרבה לבני המשפחה, והאוהלים ממוקמים זה בשכנות לזה – כלומר, גם העם עצמו הוא משפחה קרובה מאוד.

האזינו לשיר 'כל ישראל חברים' שכתב עוזי חיטמן ושר אוריאל רקובסקי [בקישור](https://www.youtube.com/watch?v=mB519FvEaA0) זה, קראו את מילות השיר וענו על השאלות.

|  |
| --- |
| אוריאל רקובסקי, קליפ כל ישראל חברים, ערוץ אוריאל רקובסקי, פורסם ב-2012. |

* איזה מן המשפטים בשיר מבטא באופן הטוב ביותר את הרעיון שבפסוק - "מַה טֹּבוּ אֹהָלֶיךָ יַעֲקֹב מִשְׁכְּנֹתֶיךָ יִשְׂרָאֵל"?
* מה אתם חושבים על השיר? האם הוא צודק? האם באמת כולנו עם אחד וגוף אחד?

**כרטיסייה שלישית**

פרק כד פסוק יז: **"דָּרַךְ כּוֹכָב מִיַּעֲקֹב, וְקָם שֵׁבֶט מִיִּשְׂרָאֵל"**

הברכה מבטיחה שבעתיד יצמח מתוך עם ישראל מנהיג גיבור ומאיר ויכה את אויביו. האזינו לשיר 'בר כוכבא' שכתב לוין קיפניס והלחין מרדכי זעירא [בקישור](https://www.youtube.com/watch?v=5_1phVtiVVQ) זה, קראו את מילות השיר וענו על השאלות:

|  |
| --- |
| 'איש היה בישראל בר כוכבא שמו', לוין קיפניס, מתוך ערוץ שירי חג ומועד פורסם ב-2014. |

* איזה מן המשפטים בשיר מבטא באופן הטוב ביותר את הרעיון בפסוק - "דָּרַךְ כּוֹכָב מִיַּעֲקֹב, וְקָם שֵׁבֶט מִיִּשְׂרָאֵל"?
* לפי המסורת בר כוכבא נקרא כך מכיוון שהוא הכוכב שעליו מדבר הפסוק. האם אתם מכירים כוכבים נוספים שיצאו מתוך עם ישראל, היו למנהיגים ונלחמו באויבים?